[{"text_idx": "#000002", "text": "Ymddiheuriadau fod y blog wedi bod yn dawel hyd yma heddiw, mae yna reswm sef mod i wedi torri fy ngwallt yn fyr sy\u2019n beth mawr i mi ac mod i hefyd wedi bod yn canolbwyntio ar y traethawd yma heddiw. Dwi wedi torri ei asgwrn cefn bellach ac byddai i wedi ei orffen erbyn diwedd yr wythnos. Mae wedi bod yn ddiwrnod reit gynhyrfus gyda\u2019r Etholiad heddiw gyda Blog Vaughan Roderick yn poethi pob munud. Blog Vaughan yw y blog i ddarllen ar hyn o bryd. Torrodd e stori bore ma fod Llafur am fynd i mewn i drafodaethau gyda Phlaid Cymru, mae Rhodri Morgan a Peter Hain yn gwadu\u2019r peth ond yn bersonol rwy\u2019n ymddiried yn Vaughan ddigon i gredu fod digon o sail i\u2019w stori. Fodd bynnag mae\u2019r holl siarad yma am glymbleidio yn fy mlino i bellach yn ystod yr ymgyrch ar lawr gwlad Ceredigion (a Llanelli) toes neb yn son am glymbleidio ac dwi\u2019n amau fod anoracks etholiadol fel Vaughan a fi fy hun i raddau yn euog o leicio\u2019r syniad rhamantus yma am bleidiau yn cysgu gyda\u2019i gilydd. Yn bersonol baswn ni\u2019n leicio tase\u2019r cyfryngau yn canolbwyntio mwy ar y ras stret rhwng y pleidiau a thrafod clymbleidio maes o law."}, {"text_idx": "#000003", "text": "Daeth taflen ddifyr a doniol trwy\u2019r post heddiw gan yr anenwog UKIP eu prif gri yn o\u0302l yr arfer yn etholiadau\u2019r cynulliad yw \u201cAbolish the Welsh Assembly\u201d ac hefyd \u201cImmigration \u2013 Take back control of our borders. We must know who is coming in and out.\u201d Ond y cwestiwn mae\u2019n nhw\u2019n cael yn drafferthus yng nghyd destun yr etholiad Cenedlaethol Cymreig hwn yw pa ffiniau yn union? Clawdd offa? Sgersli bilif!"}]